
మోహన్ లాల్ నటించిన ‘మన్యంపులి’ని తెలుగులో శనివారం రీ రిలీజ్ చేస్తున్నారు. శ్రీ సరస్వతి ఫిలిమ్స్ పతాకంపై ఈ చిత్రాన్ని విడుదల చేస్తున్న నిర్మాత సిందూరపువ్వు కృష్ణారెడ్డి మాట్లాడుతూ ‘‘ఇంతకు మునుపు మేం ‘మన్యంపులి’ని విడుదల చేసిన సమయంలో నోట్ల రద్దు చోటుచేసుకుంది. అందువల్ల చాలా మంది మా చిత్రాన్ని చూడలేకపోయారు. అలాంటివారి కోసం రీరిలీజ్ చేస్తున్నాం. మరోవైపు ఎగ్జిబిటర్స్ కూడా ‘మన్యంపులి’ని మరలా విడుదల చేయాలని కోరడంతో శనివారం ప్రేక్షకుల ముందుకు తీసుకొస్తున్నాం. మా చిత్రానికి స్పెషల్ జ్యూరీ నేషనల్ అవార్డును అందుకున్న మోహన్ లాల్గారికి, బెస్ట్ స్టంట్ కొరియోగ్రాఫర్గా నేషనల్ అవార్డు అందుకున్న పీటర్ హెయిన్స్ కు శుభాకాంక్షలు’’ అని అన్నారు. జగపతిబాబు, కమలిని ముఖర్జీ కీలక పాత్రల్లో నటించారు. వైశాఖ్ దర్శకుడు.

mohan lal natinchina ‘manyampuli’ni telugulo sanivaaram ree rillees chestunnaru. shree saraswati fillims pataakampai ee chitraanni vidudala chestunna nirmaata sinduurapuvvu krishnareddy maatlaadutuu ‘‘intaku munupu mem ‘manyampuli’ni vidudala chesina samayamlo notla raddu chotuchesukundi. anduvalla chala mandi maa chitraanni chudalekapoyaru. alantivari kosam rerilij chestunnam. marovaipu egjibiters kuudaa ‘manyampuli’ni marala vidudala cheyalani koradamtho sanivaaram prekshakula munduku teesukostunnam. maa chitraaniki speshal juri neshanal avaardunu andukunna mohan lalgariki, best stunt koriographarga neshanal avaardu andukunna peater hains ku subhaakaankshalu’’ ani annaru. jagapatibabu, kamalini mukharji keelaka paatrallo natinchaaru. vaisakh darsakudu.